
***VILNIAUS LOPŠELIO – DARŽELIO „VILTENĖ“***

***UGDYMO PROGRAMA***

***„MAŽAIS ŽINGSNELIAIS LINK DIDELIŲ DARBELIŲ“***

******

**2020 m. kovo 23 d. – balandžio 30 d.**

**UGDYMO PLANAS**

**♦ *SAUGUMO IR PRIPAŽINIMO POREIKIAI*♦**

|  |  |  |  |
| --- | --- | --- | --- |
| **Ugdomi pasiekimai** | | | |
| **1-3 žingsnelis**   * Atpažįsta kito vaiko ar suaugusiojo emocijų išraiškas, į jas skirtingai reaguoja. * Bando laikytis suaugusiojo prašymų ir susitarimų. * Pasako savo ir savo šeimos narių vardus. * Pats pasirenka daiktus, su jais žaidžia, daug kartų atkakliai bando atlikti naują veiksmą, kartoja tai, kas pavyko, energingai žaidžia. | **4 žingsnelis**   * Nuolat primenant ir sekdamas suaugusiojo bei kitų vaikų pavyzdžiu laikosi numatytos tvarkos, susitarimų. * -Pažįsta gyvenamosios vietovės objektus, pasako miesto, gatvės, kurioje gyvena, pavadinimus, savo vardą ir pavardę. * Žino elementarias mandagumo taisykles (pasisveikina, atsisveikina, padėkoja). | **5 žingsnelis**   * Laikosi numatytos tvarkos, susitarimų, pats primena kitiems tinkamo elgesio taisykles ir jų laikosi. * Pasakoja apie savo šeimą, kaimynystę, apie savo gimtąjį miestą * Suaugusiojo pasiūlytą veiklą atlieka susitelkęs, savaip, savarankiškai. | **6 žingsnelis**   * Supranta susitarimų, taisyklių prasmę bei naudingumą ir dažniausiai savarankiškai jų laikosi. * Domisi ir įvardina keletą savo šalies, miesto, giminės, šeimos svarbių objektų pavadinimus, svarbias datas, žmones ir pan. * Nuo pradžios iki pabaigos gali atlikti ir nepatrauklią veiklą. |
| **Kaip suaugusieji padeda vaikams ugdytis numatytus gebėjimus (1-3 ž.)**   * Skatina vaiką reikšti vis įvairesnes emocijas bei jausmus ir atsakyti į kito jausmų raišką; * Žaidžia fizinius, kontaktinius žaidimus emociniam intelektui ugdyti (pvz. Grimasos, Ku-kū, Žaislų slėpimas ir kt.) * Skatina pirmuosius bandymus bendrauti su kitais vaikais; * Padeda perprasti susitarimus namuose ir skatina jų laikytis; * Bendrauti su vaiku, drauge žaisti ar tvarkytis, padedant įgyti pradinius bendravimo įgūdžius; * Nuosekliai laikosi tam tikrų taisyklių ir demonstruoja tai vaikui;   **Kaip suaugusieji padeda vaikams ugdytis numatytus gebėjimus (4-6 ž.)**   * Suteikia vaikui sprendimų laisvę, veiklos pasirinkimo galimybę tam, kad didėtų vaiko pasitikėjimas savimi; * Atkreipia vaiko dėmesį į gražius jo ar draugo poelgius; stengiasi, kad sėkmės pojūtį vaikas jaustų kuo dažniau; * Nuteikia būti mandagiais, gerbti vienas kitą, diegia atsakomybę už save, savo poelgius; * Žaidžia fizinius, kontaktinius žaidimus, žaidimus su taisyklėmis emociniam intelektui ugdyti (pvz. Užmigęs sargybinis, Magnetinės kūno vietos, Energijos perdavimas ir kt.) * Stiprina jaunųjų šalies piliečių teigiamas nuostatas ir emocinį ryšį su Tėvyne; * Skatina vaikus pačius tvarkyti savo buitį (iššluoti, valyti stalus, tvarkyti teritoriją, nueiti į parduotuvę, pirkti produktus ir kt. * Žadina vaikų smalsumą, domėjimąsi supančia aplinka. | | | |



**♦ *BENDRAVIMO POREIKIS*** **♦**

|  |  |  |  |
| --- | --- | --- | --- |
| **Ugdomi pasiekimai** | | | |
| **1-3 žingsnelis**   * Klausosi skaitomų ir pasakojamų kūrinėlių, naujų žodžių. * Vienu ar keliais žodžiais atsako į elementarius klausimus. Pradeda mėgdžioti suaugusiųjų kalbėseną, naudoja mandagumo žodžius. * Varto knygeles, dėmesį skiria ir tekstui. * Įvairiomis rašymo priemonėmis kraiglioja vertikalias ir horizontalias linijas. | **4 žingsnelis**   * Kalba, pasakoja apie tai, ką jaučia ir jautė, veikia ir veikė, ką sužinojo, suprato, vartodamas elementarius terminus, girdėtus naujus žodžius. * Atkreipia dėmesį į raides, simbolius (grafinius vaizdus) aplinkoje, pradeda jais manipuliuoti įvairioje veikloje. * Keverzonėse ir piešiniuose pasirodo realių raidžių elementai ir raidės. | **5 žingsnelis**   * Klausosi (gyvai ar įrašų) įvairaus turinio tekstų. * Supranta sudėtingesnio turinio tekstus. * Kalba, pasakoja apie tai, kas buvo nutikę, apie matytus animacinius filmus, televizijos laidas, žaistus kompiuterinius žaidimus. * Domisi abėcėlės raidėmis. Pastebi žodžius, prasidedančius ta pačia raide * Kopijuoja raides, paprastus žodžius. | **6 žingsnelis**   * Klausosi ir supranta knygelės, pasakojimo, pokalbio turinį, įvykių eigą * Kalba natūraliai, išsakydamas savo patirtį, norus, svajones, * Išgirsta pirmą, paskutinį ir žodžio viduryje esančius garsus. * Supranta knygų nesudėtingą siužetą, klausinėja. Pradeda suprasti ryšį tarp knygos teksto, iliustracijų ir asmeninės patirties. * Pradeda skirti žodžius sudarančius garsus, skiemenis. |
| **Kaip suaugusieji padeda vaikams ugdytis numatytus gebėjimus (1-3 ž.)**   * Skatina ir drąsina kalbančius vaikus; * Kalba su vaikais įdomiomis temomis žaidžiant, tvarkantis ar kitos veiklos metu; komentuoja vaiko veiklą; * Skatina vaikus įgyti kuo daugiau socialinės ir kultūrinės patirties (kuo ji turtingesnė, tuo palankesnės sąlygos vaiko kalbos raidai); * Kalba gražia, taisyklinga, vaizdinga, nemonotoniška, aiškia lietuvių kalba; * Kartu su vaiku žiūri knygeles su paveiksliukais, pasakoja, ką mato, ar skatina vaiką pasakoti; skaito pasakas ar kitokius trumpus kūrinėlius, parūpina įdomių formų, žaislinių knygelių vaikams (su iškirptais langeliais, perspektyviniu vaizdu, turinčios vaizdo ir garso efektų); * Skatina vaiko pirmuosius rašymo eksperimentus (keverzonės, linijos ir pan.)   **Kaip suaugusieji padeda vaikams ugdytis numatytus gebėjimus (4-6 ž.)**   * Lavina sakytinę ir rašytinę vaiko kalbą diskutuojant, palaikant kiekvieno vaiko pokalbį, laisvą pasakojimą, skatinant klausti bei atsakant į klausimus, rodant savo rašymo ir skaitymo modelį; * Įrengia erdvę, skirtą knygelių skaitymui; * Sudaro sąlygas nuolat girdėti tautosakos ir grožinės literatūros kūrinius, padedančius pažinti aplinką, perprasti įvairias kalbines situacijas, žodžių reikšmių įvairovę; * Nuolat turtina savo kalbą, stengiasi kalbėti taisyklingai, raiškiai; * Skaito vaikams, skatina mokytis raides ar jungti raides į skiemenis; * Skatina skaitinėti etiketes, reklaminius užrašus iš daugelio dalykų nuspėjant skaitomo žodžio reikšmę. * Jei jau bandoma skaityti, nuolat pasitikrinama: ar supratai, ką perskaitei? * Tėvai užrašo vaiko mintis * Kuriame knygelę * Kuriame istoriją sakant iš eilės po 1 sakinį * Pasakojama pagal paveiklsėlį, vaizdą pro langą ir pan. * Žaidžiami žodžių žaidimai: * - įvairiai vartojami garsažodžiai; * - sakomi vienu garsu besiskiriantys žodžiai ir nusakoma jų reikšmė; * - kuriami vis nauji prasmingi žodžiai prie jau pasakytų pridedant po vieną garsiuką, po skiemenį, pailginant žodį priesaga, priešdėliu ir kt. * Raidėms sugalvojami smagūs pavadinimai: A - stogelis, H – kopėtėlės. Apie raideles, jų vaizdą, girdimą garsą ją skaitant kuriamos istorijos, pasakos. * Skaitant žodžio raidės apvedamos pirštu * Raidės vaizduojamos pirštais, visu kūnu. * Raidės pirštu rašomos smėlyje, dėliojamos iš akmenukų, šakelių, buitinių darbų * Rašomi laiškai draugams, kaimynams, seneliams ir pan.   Labas rytas suraitytas,  Ant delniuko paguldytas,  Cukreliu apibarstytas,  - Dovanėlė tau kas rytas!  Šį pasisveikinimą galima atlikti su... | | | |



**♦PAŽINIMO POREIKIS♦**

|  |  |  |  |
| --- | --- | --- | --- |
| **Ugdomi pasiekimai** | | | |
| **1-3 žingsnelis**   * Geba išrikiuoti daiktus į vieną eilę, tapatina daiktus pagal formą, dydį. * Atsargiai elgiasi su nepažįstamais daiktais ir medžiagomis, tačiau rodo susidomėjimą, bando aiškintis, kas tai yra, kaip ir kodėl tai veikia, vyksta. * Atpažįsta ir pavadina vis daugiau artimiausioje aplinkoje esančių augalų (sodo, daržo, lauko), gyvūnų, dalyvauja juos prižiūrint | **4 žingsnelis**   * Pastebi ir nusako aiškiausiai pastebimus gyvūnų ir augalų požymius. * Pradeda vartoti kelintinius skaitvardžius (pirmas, antras...) * Pradeda skirti dešinę ir kairę savo kūno pusę, kūno priekį, nugarą. * Stebi savo veiksmų pasekmes, supranta, kada pavyko įveikti sunkumus. | **5 žingsnelis**   * Samprotauja apie naminių ir laukinių gyvūnų gyvenimo skirtumus. * Žino, kodėl reikia pagarbiai ir atsargiai elgtis su ugnimi. * Pastebi, kaip sudaryta daiktų (elementų) seka, geba pratęsti ją 1–2 daiktais (elementais). * Skiria ir žodžiais išreiškia erdvinius daikto santykius su savimi: priešais mane, už manęs, šalia manęs, mano kairėje ir pan. * Aptaria padarytus darbus, planuoja, ką darys toliau, spėlioja, kas atsitiks, jeigu... | **6 žingsnelis**   * Prižiūri kambarinius augalus, stebi jų augimą, dalyvauja prižiūrint artimiausią gamtinę aplinką; * -Matuodamas atstumą, ilgį, tūrį, masę, naudojasi vienu ar keliais sąlyginiais matais (savo pėda, sprindžiu, trečiu daiktu). * -Apibūdina daiktų vietą ir padėtį kitų daiktų ar vienas kito atžvilgiu, sakydamas: į kairę, į dešinę, aukščiau, žemiau, virš, po, šalia, greta * -Kalba apie tai, ką norėtų išmokti, ką darys, kad išmoktų, numato, ką veiks toliau, kai išmoks. |
| **Kaip suaugusieji padeda vaikams ugdytis numatytus gebėjimus (1-3 ž.)**   * + Sudaro kuo įdomesnę, patrauklesnę, funkcionalesnę daiktinę aplinką, kurioje vaikas ieško, atranda, lygina, skiria, matuoja, suvokia skirtingas daiktų paviršiaus savybes ir pan. * Palaiko ir skatina natūralų vaiko domėjimąsi aplinkiniu pasauliu, žmonėmis ir jų veikla, atsižvelgdamas į individualias vaiko savybes, poreikius, interesus, gebėjimus. * Žaidžia kartu su vaikais, rodo pavyzdį.   + Nuteikia vaiką tyrinėti, bandyti, mėginti, ieškoti, atrasti patiriant pažinimo džiaugsmą.   + Organizuoja įvairią veiklą gamtoje, pasivaikščiojimus gamtos ar tyrinėjimų takeliu.   + Sudaro sąlygas sodinti augalėlius, juos prižiūrėti.   **Kaip suaugusieji padeda vaikams ugdytis numatytus gebėjimus (4-6 ž.)**   * Žadina vaikų smalsumą, domėjimąsi supančia aplinka; * Sudaro galimybę vaikui susidurti su naujais aplinkos objektais, reiškiniais, žmonėmis, žadinant vaiko interesą juos pažinti, domintis vaiko interesais, klausimais; * Skatina vaiką tyrinėti, interpretuoti, apibendrinti, generuoti naujas idėjas, savo įspūdžius išreikšti meninėmis priemonėmis; * Sudaro sąlygas pažinti procesus, o ne pavienius faktus, atkreipia vaikų dėmesį į priežastinius ryšius; * Padeda vaikui įprasminti patirtį, formuojant vertybinį (ypač dorovinį) jo santykį su visu tuo, kas jį supa; * Sudaro sąlygas manipuliuoti daiktais, juos skaičiuoti, lyginti, grupuoti, eksperimentuoti su jais; daiktus, aplinką tyrinėti visais pojūčiais, įsivaizduojant, šnekant, mąstant; * Kalba su vaikais, sužinant, apibendrinant jų patirtį apie gyvūnus, augalus * Kartu su vaikais stebi orą, augalus, gyvūnus, įvertina jų pasikeitimus; * Organizuoja išvykas į gamtą, sodina, daigina, laisto kartu su vaikais įvairius augalus; * Skatina ieškoti informacijos apie gyvūnus, augalus, kurių pamatyti tiesiogiai vaikai negali; | | | |



**♦ *SAVARANKIŠKUMO IR JUDĖJIMO POREIKIAI*♦**

|  |  |  |  |
| --- | --- | --- | --- |
| **Ugdomi pasiekimai** | | | |
| **1-3 žingsnelis**  -Suaugusiojo padedamas nusirengia ir apsirengia, bando praustis, nusišluostyti veidą, rankas.   * Atsispirdamas abiem kojomis pašoka nuo žemės, nušoka nuo laiptelio, peršoka liniją, spiria kamuolį. * ridena, mėto, gaudo kamuolį | **4 žingsnelis**   * Šiek tiek padedamas apsirengia ir nusirengia, apsiauna ir nusiauna batus. * Šokinėja abiem ir ant vienos kojos, nušoka nuo paaukštinimo.   Ištiestomis rankomis pagauna didelį kamuolį. | **5 žingsnelis**   * Savarankiškai apsirengia ir nusirengia, apsiauna ir nusiauna batus. * Priminus plaunasi rankas, prausiasi, nusišluosto rankas ir veidą. * Šokinėja abiem kojomis vietoje ir judėdamas pirmyn, ant vienos kojos, šokinėja per virvutę, peršoka žemas kliūtis, pašoka siekdamas daikto. * Meta kamuolį iš įvairių padėčių, į taikinį, tiksliau gaudo, mušinėja. | **6 žingsnelis**   * Savarankiškai serviruoja ir tvarko stalą. * Suaugusiųjų padedamas pasirenka drabužius ir avalynę pagal orus. * Saugiai naudojasi veiklai skirtais aštriais įrankiais. * Šokinėja ant vienos kojos judėdamas pirmyn, šoka į tolį, į aukštį. * Važiuoja dviračiu. * Sulenkia popieriaus lapą per pusę, į keturias dalis. Tiksliai kopijuoja formas, raides. |
| **Kaip suaugusieji padeda vaikams ugdytis numatytus gebėjimus (1-3 ž.)**   * Skatina vaiko savarankiškumą, palaiko jo pastangas, džiaugiasi, pagiria taip didindama vaiko pasitikėjimą savo galimybėmis ir savimi; * Kartu su vaiku atlieka kasdienius buities darbus: plauna rankas, padeda rengtis ir pan. * Žaidžia kartu su vaiku kamuoliu   **Kaip suaugusieji padeda vaikams ugdytis numatytus gebėjimus (4-6 ž.)**   * Sudaro sąlygas vaikams kuo daugiau judėti ir žaisti lauke;   + Skatina elgtis saugiai įvairioje aplinkoje, numatyti savo elgesio pasekmes;   + Suteikia elementarių žinių apie mitybos poveikį sveikatai, aktyvaus poilsio reikšmę, ugdo teisingo maitinimosi įgūdžius;   + Padeda vaikui užsisegti sagas ir kt. pagiria jei pavyksta savarankiškai;   + Sudaro kuo geresnes ir saugesnes sąlygas judėti: parenkama tinkama vieta, saugūs įrengimai, priemonės kieme, gamtoje;   + Žaidžia su vaikais pirštukų žaidimus, lavinančius vaizduotę, kūrybingumą, dėmesingumą, stiprinančius rankų pirštus, koordinaciją, skatina žaisti individualiai ir komandoje;   + Palaiko ir puoselėja vaiko žaidimo savarankiškumą ir iniciatyvumą, sudaro sąlygas nepertraukiamai, laisvai žaisti, stebi, esant reikalui, įsikiša, modeliuoja situaciją.   + Kartu su vaiku lenkia popierių per pusę ir kitaip   + Žaidžia su kamuoliu | | | |



**♦ *SAVIRAIŠKOS POREIKIS*** **♦**

|  |  |  |  |
| --- | --- | --- | --- |
| **Ugdomi pasiekimai** | | | |
| **1-3 žingsnelis**  Spontaniškai reiškia emocijas, įspūdžius dailės priemonėmis. Brėžia įvairias linijas, formas vis labiau koordinuodamas rankų judesius. Bando ką nors pavaizduoti (mamą, mašiną). | **4 žingsnelis**  Kūrybos procesą palydi pasakojimu. Eksperimentuoja dailės priemonėmis, natūraliomis priemonėmis | **5 žingsnelis**  Išryškina vaizduojamų objektų bruožus, reikšmingas detales.  Kuria pagal išankstinį sumanymą.  Geba piešti IT priemonėmis | **6 žingsnelis**  Detalesniais, įtaigiais dailės darbeliais pasakoja realias ir fantastines istorijas.. Vaizdus papildo grafiniais ženklais (raidėmis, skaičiais, žodžiais ir kt.). Kuria pagal išankstinį sumanymą. |
| **Kaip suaugusieji padeda vaikams ugdytis numatytus gebėjimus (1-3 ž.)**   * Žadina džiugias emocijas, patirtus įspūdžius reikšti spalvomis * Kuria gėrėjimosi ir grožėjimosi nuotaiką, kad vaikas galėtų įsijausti į tai, kas gražu; * Sudaro sąlygas mažyliui gyvai eksperimentuoti su dailės priemonėmis ir medžiagomis; kartu su vaiku išbando įvairias meno rūšis;   **Kaip suaugusieji padeda vaikams ugdytis numatytus gebėjimus (4-6 ž.)**   * *Pastebi, padrąsina ir skatina* savitą vaikų kūrybos stilių, individualią raišką, vizualinę ir verbalinę kūrybinę saviraišką; Sukuria sąlygas ir palaiko asmeninę vaiko iniciatyvą patirtiems įspūdžiams išreikšti, laisvai kurti, džiaugtis nauja kūrybine patirtimi; * Veikia kartu su vaiku; demonstruoja pavyzdį; išklauso ir palaiko vaiko idėjas; rodo pagarbą ir pritarimą, gėrisi meninės raiškos procesu ir rezultatais; * p*adrąsina* išbandyti vis naujas kūrybines idėjas ir sumanymus, eksperimentuoti medžiagomis, dailės raiškos priemonėmis bei įrankiais, tyrinėti, nebijoti rizikuoti, savarankiškai spręsti problemas, ieškoti atsakymų, informacijos, naujų idėjų, ieškoti kūrybinių sprendimų; | | | |



**Pirštukų žaidimų, kuriuos žaidžiant: lavinama smulkioji motoriką, kurių judesiai turi įtakos kalbos centro vystymuisi. Vystosi ritmo, rimo jausmas, muzikalumas; padedama įsiminti naujus žodžius, pirštų “vardelius”, plečiamas žodynas (lengvai įsimena eilėraščius); lavinama fantazija, noras kurti; stiprinamas lytėjimo pojūtis, padedama pažinti save; žadinamos teigiamos emocijos; tarp žaidžiančiųjų sukuriama paslaptinga, žaisminga nuotaika, jaukumas; padeda susikaupti ir ilgesniam laikui išlaikyti dėmesį.**

**„Dangaus piršteliai“**

Ant pirmo pirštelio (judinamas nykštys) Miega žvaigždelė.

Ant antrojo ilsis Šviesioji saulelė (judinamas smilius)

Ant trečio sūpuojas - švelnus debesiukas (judinams didysis)

O ant ketvirto - tylus mėnuliukas (judinams bevardis)

Ant tavo pirštelių – užsnūdo dangus (judinami visi penki pirštai )

Kai tu atsimerksi, Ir jis atsibus.

**Pirštukų slėpynės**

(Rankos abi už nugaros) - Kur Nykštukas, kur Nykštukas???

- Štai ir aš (rankos ištraukiamos prieš save, rodomi du nykštukai)

- Kaip tu gyveni???

- Ačiū, gerai (pirštai glaudžiami vienas su kitu)

- Bėk šalin, bėk šalin (rankos slepiamos už nugaros.)

Ir taip dainuojama kiekvienam pirštukui paskutinis posmas: - kur pirštukai - rodomi visi pirštukai ir t.t.

**Pirštukai miega**

Šitas pirštukas nori miegelio.   
Šitas – atsigulė jau į lovelę.   
Šiam pirštukui akys merkias.   
Šis pirštukas miega, knarkia.   
Ššš... Tu, mažyli, būk tylus,   
Nes gali pažadint broliukus.

(pagal tekstą judinti kiekvieną pirštuką. Kiti būna užlenkti)

Į mišką išėjo šitas pirštukas

Šitas pirštukas surado grybuką

Šitas pirštukas virė ir kepė

Šitas - duonelę sviestu tepė

Na o šitas - suvalgė grybuką

Štai kodėl jis toks didelis Nykštukas!